
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 555 

-— " 6 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έναρξη λειτουργίας του συστήματος των τηλεφωνι¬ 
κών αιτήσεων για την έκδοση βεβαιώσεων χορήγη¬ 
σης επιδόματος προνομιακού χαρακτήρα σε άτομα 

με ειδικές ανάγκες... 1 

Προκήρυξη της θέσης του Διευθύνοντος Συμβούλου 

τουΟΔΔΥ...^ 

Σύνθεση διδακτικού προσωπικού Μειονοτικών Σχολείων 3 
Συγρότηση Συμβουλίου Κρίσης και Επιλογής Ιατρικού 
και Οδοντιατρικού Προσωπικού (Σ.Κ.Ε.Ι.Ο.Π.Ν.Ι.), 
για την ατομική κρίση, την ανανέωση της θητείας, 
την μονιμοποίηση και την εξέλιξη των υπηρετού- 
ντων γιατρών του Ε.Σ.Υ., του Νομαρχιακού Παθο¬ 
λογικού Νοσοκομείου Αθηνών Σπηλιοπούλιο «ΑΓΙΑ 

ΕΛΕΝΗ». 4 

Τροποποίηση της 24623/24.9.97 απόφασης του Υφ. 
Πολιτισμού περί «Διορισμού Διοικητικού Συμβουλί¬ 
ου στο Στάδιο Ειρήνης και Φιλίας». 5 

• Τροποποίηση της συστατικής πράξης του Νομικού 
Προσώπου με το όνομα «Σχολική Επιτροπή Δημοτι¬ 
κού Σχολείου και Νηπιαγωγείου Πέτρας» Ν. Άρτας. 6 
Τροποποίηση της συστατικής πράξης του Νομικού 
Προσώπου με το όνομα «Σχολική Επιτροπή Δημοτι¬ 
κών Σχολείων Κλειδιού Περδικορράχης Πέτρας 

(Ρεικίων) και Νηπιαγωγείου Κλειδιού Ν. Άρτας. 7 

Τροποποίηση της συστατικής πράξης του Νομικού 
Προσώπου με το όνομα «Σχολική Επιτροπή Δημοτι¬ 
κού Σχολείου - Νηπιαγωγείου Κοινότητας Διασέλ- 

λου» Ν. Άρτας., 8 

Τροποποίηση της συστατικής πράξης του Νομικού 
Προσώπου με το όνομα «Σχολική Επιτροπή Γυμνα- 
σίου - Λυκείου Κοινότητας Διασέλλου» Ν. Άρτας.. 9 

Τροποποίηση της συστατικής πράξης του Νομικού 
Προσώπου με το όνομα «Σχολική Επιτροπή Δημοτι¬ 
κού Σχολείου και Νηπιαγωγείου Σκουληκαριάς» Ν. 

Άρτας... 10 

Ενημέρωση υποκειμένου των δεδομένων κατ’ άρθρο 
11 Ν.2472/1997. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.26095/24328/2.2.99 από¬ 
φαση Υπουργού Εξωτερικών. "12 


ΑΠΟΦΑΣΕΙ Σ 

Αριθ. ΔΙΣΚΠΟ/Φ.29/9.000 0) 

Έναρξη λειτουργίας του συστήματος των τηλεφωνικών 
αιτήσεων για την έκδοση βεβαιώσεων χορήγησης επι¬ 
δόματος προνομιακού χαρακτήρα σε άτομα με ειδικές 
ανάγκες. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 22 του Ν. 2539/97 (ΦΕΚ.244 Α'/4.12.97). 
β) Του άρθρου 29 Α' του Ν. 1558/1985, όπως προστέθη¬ 
κε με το άρθρο 27 του Ν. 2081 /1992 και τροποποιήθηκε το 
άρθρο 27 του Ν.2081/1992 και τροποποιήθηκε με τις δια¬ 
τάξεις του εδαφίου α' της παρ. 2 του άρθρου 1 του 
Ν.2469/1997 (ΦΕΚ38 Α /1997). 

2. Την ΔΙΔΚ/Φ1/8211/8.3.99 (ΦΕΚ 198 Β') κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης, «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας Δι¬ 
οίκησης και Αποκέντρωσης». 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Η έναρξη λειτουργείας του συστήματος των τηλεφωνι¬ 
κών αιτήσεων για την έκδοση βεβαιώσεων χορήγησης ε¬ 
πιδόματος προνομιακού χαρακτήρα σε άτομα με ειδικές 
ανάγκες από τις Διευθύνσεις Πρόνοιας των Νομαρχιακών 
Αυτοδιοικήσεων της Χώρας, καθώς επίσης και για τη βε¬ 
βαίωση εκπλήρωσης υπηρεσίας υπαίθρου από το Υπουρ¬ 
γείου Υγείας και Πρόνοιας, ορίζεται την 17η Μαίου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 1999 

Ο ΥΦΥΠΟΥΡΓΟΣ 

ΛΕΩΝΙΔΑΣΤΖΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/31481/0025 (2) 

Προκήρυξη της θέσης του Διευθύνοντος Συμβούλου του 
ΟΔΔΥ. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1. Των άρθρων 6 και 7 του Ν. 2414/1996 (Α’ 135/96) «Εκ¬ 
συγχρονισμός των Δημοσίων Επιχειρήσεων και Οργανι¬ 
σμών και άλλες διατάξεις». 

2. Της παραγρ 3 του άρθρου 17 του Ν. 2469/1997 (Α’ 
38/97) «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις». 

3. Του Ν. 1558/1985 «Κυβέρνηση και Κυβερνητικά Όρ¬ 
γανα». 

4. Του Π.Δ. 413/28.12.1998 (ΦΕΚ Α’ 291/28.12.98) «Με¬ 
τατροπή του Οργανισμού Διαχείρισης Δημοσίου Υλικού 
(ΟΔΔΥ) σε Ανώνυμη Εταιρεία και έγκριση του καταστατι¬ 
κού της». 

5. Του Π.Δ. 138/1993 «Περί Οργανισμού του Υπουργεί¬ 
ου Εθνικής Οικονομίας». 

6. Του άρθρου 3 της αριθ. 1107147/1239/006Α/ 
7.10.1996 κοινής απόφασης του Πρωθυπουργού και του 
Υπουργού Οικονομικών (Β' 922/7.10.96) «Ανάθεση αρμο¬ 
διοτήτων Υπουργού Οικονομικών στους Υφυπουργούς 
Οικονομικών». 

7. Του άρθρου 22 του Ν. 2362/95 «Περί Δημοσίου Λογι¬ 
στικού, Ελέγχου και Δαπανών του Κράτους και άλλες δια¬ 
τάξεις». 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΟΔΔΥ Α.Ε. το ύψος της οποίας δεν μπορεί να προσ- 
διορισθεί, γιατί θα εξαρτηθεί από το ύψος της αμοιβής 
του Δ/ντος Συμβούλου, αποφασίζουμε: 

Την προκήρυξη της θέσης του Διευθύνοντος Συμβού¬ 
λου της Ανωνύμου Εταιρείας Οργανισμός Διαχείρισης 
Δημόσιου Υλικού (ΟΔΔΥ Α.Ε.) με τους ακόλουθους όρους 
και προϋποθέσεις: 

1. Η θητείατου Διευθύνοντος Συμβούλου είναι πενταετής. 

2. Ο Διευθύνων Σύμβουλος είναι μέλος του Διοικητικού 
Συμβουλίου του ΟΔΔΥ Α.Ε. και η ιδιότητά του δεν είναι α¬ 
συμβίβαστη με την ιδιότητα του Προέδρου του Δ.Σ. 

3. Τα ελάχιστα απαιτούμενα προσόντα για την κατάλη¬ 
ψη της θέσης είναι τα εξής: 

α) Πτυχίο Ανωτάτου Εκπαιδευτικού Ιδρύματος (ΑΕΙ) της 
ημεδαπής ή ισότιμο της αλλοδαπής. 

β) Πενταετής εμπειρία σε θέση σημαντικής ευθύνης και 
απαιτήσεων στο Δημόσιο ή τον Ιδιωτικό Τομέα. 

γ) Άριστη γνώση της Ελληνικής και μια άλλης επίσημης 
γλώσσας της Ευρωπαϊκής Ένωσης και κατά προτίμηση 
της Αγγλικής. 

Λεπτομερή βιογραφικά σημειώματα, τίτλοι σπουδών 
και άλλα δικαιολογητικά θα υποβληθούν στην 25η Δ/νση 
του Γενικού Λογιστηρίου του Κράτους (Σίνα 2-4,101 65 Α¬ 
ΘΗΝΑ), μέχρι 31 Μαΐου 1999. 

Η διαδικασία επιλογής δύναται να ανατεθεί με απόφα¬ 
ση του Υπουργού Εθνικής Οικονομίας και του Υπουργού 
των Οικονομικών σε Ειδικό Σύμβουλο, ο οποίος μετά την 
αξιολόγηση των υποψηφίων θα προτείνει πίνακα με τα ο¬ 
νόματα των επικρατέστερων στους ως άνω Υπουργούς, 
οπότε θα επακολουθήσει η έκδοση της κοινής υπουργι¬ 


κής απόφασης διορισμού (παρ. 2 άρθρου 6 Ν. 2414/ 
1996). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ Ο ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓ. ΔΡΥΣ 

-♦- 

Αριθ, Ζ2/182 ( 3 ) 

Σύνθεση διδακτικού προσωπικού Μειονοτικών Σχολείων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 7 παρ. 1 εδάφ. ατού Ν.694/1977«Περί Μει¬ 
ονοτικών Σχολείωντης Μουσουλμανικής Μειονότητας εις 
Δ. Θράκην». 

2. Την αριθμ. Φ.8.2./347/17.3.99 πρόταση τροποποίησης 
του Συντονιστή Μειονοτικών Σχολείων, αποφασίζουμε: 

Άρθρο 1 

Σύνθεση διδακτικού προσωπικού. 

Η σύνθεση του διδακτικού προσωπικού των Μειονοτικών 
Σχολείων Δυτικής Θράκης καθορίζεται ως ακολούθως: 

α) Σχολεία με αριθμό μαθητών μέχρι 8, Μουσουλμάνος 
δάσκαλος ένας (1), Χριστιανός δάσκαλος ένας (1). 

β) Σχολεία με αριθμό μαθητών από 9 έως 40, διθέσια, 
Μουσουλμάνος δάσκαλος (1), Χριστιανός δάσκαλος ένας 
( 1 ). 

γ) Σχολεία με αριθμό μαθητών από 41 έως 90, τετραθέ¬ 
σια, Μουσουλμάνοι δάσκαλοι δύο (2), Χριστιανοί δάσκα¬ 
λοι (2). 

δ) Σχολεία με αριθμό μαθητών από 91 έως 140, εξαθέ- 
σια, Μουσουλμάνοι δάσκαλοι τρεις (3), Χριστιανοί δάσκα¬ 
λοι (3). 

ε) Σχολεία με αριθμό μαθητών από 141 έω ς 190, οκτα¬ 
θέσια, Μουσουλμάνοι δάσκαλοι (4), Χριστιανοί δάσκαλοι 

(4) . 

στ) Σχολεία με αριθμό μαθητών από 191 έως 240, δεκα¬ 
θέσια, Μουσουλμάνοι δάσκαλοι (5), Χριστιανοί δάσκαλοι 

(5) . 

ζ) Σχολεία με αριθμό μαθητών από 241 έως 290, δωδε- 
καθέσια, Μουσουλμάνοι δάσκαλοι (6), Χριστιανοί δάσκα¬ 
λοι (6). 

Σχολεία με αριθμό μαθητών 291 και άνω χαρακτηρίζο¬ 
νται με βάση τους πενήντα μαθητές και πάντοτε με άρτιο 
αριθμό θέσεων. 

Τα Μειονοτικά Σχολεία είναι 2/θέσια μέχρι 24/θέσια με 
άρτιο αριθμό θέσεων. 

Με την προτεινόμενη αντικατάσταση της 55367/78 υ¬ 
πουργικής απόφασης, όπως συμπληρώθηκε, δεν προκύ¬ 
πτει επί πλέον δαπάνη. 

Από την εφαρμογή της αποφάσεως, εφόσον και όσοι 
κριθούν υπεράριθμοι παραμένουν στις θέσεις τους, μέχρι 
της τακτοποιήσεως της υπεραριθμίας που θα προκύψει. 

Με την υπογραφή και δημοσίευση της αποφάσεως αυ¬ 
τής στην Εφημερίδα της Κυβερνήσεως, παύει να ισχύει η 
αριθμ. 55367/16.5.78 με τις συμπληρωματικές της. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1999 

Ο ΥΦΥΠΟΥΡΓΟΣ 

ΙΩΑΝ. ΑΝΘΟΠΟΥΛΟΣ 
-♦- 

Αριθ. Δ1α/8732 (4) 

Συγρότηση Συμβουλίου Κρίσης και Επιλογής Ιατρικού και 
Οδοντιατρικού Προσωπικού (Σ.Κ.Ε.Ι.Ο.Π.Ν.Ι.), για την 
ατομική κρίση, την ανανέωση της θητείας, την μονιμο¬ 
ποίηση και την εξέλιξη των υπηρετούντων γιατρών του 
Ε.Σ.Υ., του Νομαρχιακού Παθολογικού Νοσοκομείου 
Αθηνών Σπηλιοπούλιο «ΑΓΙΑ ΕΛΕΝΗ». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/53 τ.Α’). 

2. Τις διατάξεις του άρθρου 37 παρ. 6 και άρθρο 18 παρ. 
2 του Ν. 2519/1997 (ΦΕΚ 165/21.8.1997 τ.Α') «Ανάπτυξη 
και Εκσυγχρονισμός του Εθνικού Συστήματος Υγείας, ορ¬ 
γάνωση των υγειονομικών υπηρεσιών, ρυθμίσεις για το 
φάρμακο και άλλες διατάξεις». 

3. Τις διατάξεις της παρ. 2του άρθρου 20 του Ν. 2703/99 
(ΦΕΚ 72/8.4.1999 τ.Α’). 

4. Το γεγονός ότι στο Νοσοκομείο δεν υπηρετεί Πρόε¬ 
δρος Επιστημονικής Επιτροπής. 

3. Το οικ. 1754/22.4.1999 έγγραφο του ΚΕ.Σ.Υ., αποφα¬ 
σίζουμε: 

I. Συγκροτούμε Συμβούλιο Κρίσης και Επιλογής Ιατρι¬ 
κού και Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) για την ατομική κρίση, την ανανέ¬ 
ωση της θητείας, τη μονιμοποίηση και την κατά το άρθρο 
35 του Ν. 2519/97 εξέλιξη των υπηρετούντων γιατρών του 
Ε.Σ.Υ., στο Νομαρχιακό Παθολογικό Νοσοκομείο Αθηνών 
Σπηλιοπούλιο «ΑΓΙΑ ΕΛΕΝΗ» και διορίζουμε πλην των λό¬ 
γω θέσεως. 

α. Πρόεδρο του Διοικητικού Συμβουλίου του Νοσοκο¬ 
μείου, ως Πρόεδρο του Συμβουλίου, με αναπληρωτή τον 
Αντιπρόεδρο του Διοικητικού Συμβουλίου. 

β. Τον Πρόεδρο της Επιστημονικής Επιτροπής του Πε¬ 
ριφερειακού Αντικαρκινικού - Ογκολογικού Νοσοκομείου 
«ΑΓΙΟΣ ΣΑΒΒΑΣ», με αναπληρωτή του το νόμιμο αναπλη¬ 
ρωτή. 

γ Δ/ντή Ιατρικής Υπηρεσίας, ως εισηγητής του Συμβου¬ 
λίου, με αναπληρωτή του το Δ/ντή Τομέα της Ιατρικής Υ¬ 
πηρεσίας, που είναι αρχαιότερος ως Δ/ντής Τμήματος σε 
σύγκριση με τους άλλους Δ/ντές Τομέων και τα κατωτέρω 
πρόσωπα ανά ειδικότητα, που προτείνονται από το 
ΚΕ.Σ.Υ.: 

ΑΚΤΙΝΟΔΙΑΓΝΩΣΤΙΚΗ 

1. Μπατάκη Ιωάννη, Δ/ντή στο Π.Γ.Ν. Αθηνών «ΚΟΡΓΙΑ- 
ΛΕΝΕΙΟ - ΜΠΕΝΑΚΕΙΟ Ε.Ε.Σ.», για την κρίση Δ/ντών και Ε¬ 
πιμελητών, με αναπληρωτή του τον Μαλαχία Γεώργιο, 
Δ/ντή στο Π.Γ.Ν. Αττικής «ΣΙΣΜΑΝΟΓΛΕΙΟ». 

2. Χρονόπουλο Παν., Δ/ντή στο Ν.Ι.Μ.Τ.Σ., για την κρίση 
Δ/ντών και Επιμελητών, με αναπληρώτριά του την Ντα- 
γιαντά Κλειώ, Δ/ντρια στο Π.Γ.Ν. Αττικής Κ.Α.Τ. 

ΙΑΤΡΙΚΗ ΒΙΟΠΑΘΟΛΟΓΙΑ (ΜΙΚΡΟΒΙΟΛΟΓΙΑ) 

1. Κόντου Χρυσούλα, Δ/ντρια στο Π.Γ.Ν. Αθηνών «ΙΠ- 


ΠΟΚΡΑΤΕΙΟ», για την κρίση Δ/ντών και Επιμελητών, με α- 
ναπληρώτριά της τη Σταυροπούλου Αικατερίνη, Δ/ντρια 
στο Π.ΓΝ. Αθηνών «Γ. ΓΕΝΝΗΜΑΤΑΣ». 

2. Κατελανή Μαρία, Δ/ντρια στο Π.ΓΝ. Ν. Ιωνίας «Η ΑΓΙΑ 
ΟΛΓΑ», για την κρίση Δ/ντών και Επιμελητών, με αναπλη- 
ρώτριά της την Πανιάρα Όλγα, Δ/ντρια στο Π.Γ.Ν. Αθη¬ 
νών «Ο ΕΥΑΓΓΕΛΙΣΜΟΣ». 

ΚΑΡΔΙΟΛΟΓΙΑ 

1. Ζαχαρούλη Απόστολο, Δ/ντή στο Π.Γ.Ν. Αθηνών «Γ 
ΓΕΝΝΗΜΑΤΑΣ», για την κρίση Δ/ντών και Επιμελητών, με 
αναπληρωτή του τον Καρύδη Κων/νο, Δ/ντή στο Π.Γ.Ν. 
Νοσημάτων Θώρακα Αθηνών «ΣΩΤΗΡΙΑ». 

2. Ξαπλαντέρη Πέτρο, Δ/ντή στο Ν.Ι.Μ.Τ.Σ., για την κρί¬ 
ση Δ/ντών και Επιμελητών, με αναπληρωτή του τον Καρ- 
δαρά Φώτιο, Δ/ντή στο Π.Γ.Ν. Αθηνών «ΕΥΑΓΓΕΛΙΣΜΟΣ». 

ΠΑΘΟΛΟΓΙΑ 

1. Πουρνάρα Νικόλαο, Δ/ντή στο Π.Γ.Ν. Αθηνών «ΛΑΪ¬ 
ΚΟ», για την κρίση Δ/ντών και Επιμελητών, με αναπληρω¬ 
τή του τον Γαργαλιάνο - Κακολύρη Παναγιώτη, Δ/ντή στο 
Π.Γ.Ν. Αθηνών «Γ. ΓΕΝΝΗΜΑΤΑΣ». 

2. Φιλιππίδη Γεώργιο, Δ/ντή στο Π.Γ.Ν. Αθηνών «Γ. ΓΕΝ¬ 
ΝΗΜΑΤΑΣ», για την κρίση Δ/ντών και Επιμελητών, με ανα¬ 
πληρωτή του τον Ανευλαβή Ελευθέριο, Δ/ντή στο Π.Γ.Ν. 
Ν. Ιωνίας «Η ΑΓΙΑ ΟΛΓΑ». 

II. Γραμματέας του Συμβουλίου θα ορισθεί διοικητικός 
υπάλληλος του Νομαρχιακού Παθολογικού Νοσοκομείου 
Αθηνών Σπηλιοπούλιο «ΑΓΙΑ ΕΛΕΝΗ», με απόφαση του 
Διοικητικού του Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-*- 

Αριθ. 10139 (5) 

Τροποποίηση της 24623/24.9.97 απόφασης του Υφ. Πολι¬ 
τισμού περί «Διορισμού Διοικητικού Συμβουλίου στο 
Στάδιο Ειρήνης και Φιλίας». 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

2. Του Ν. 1558/85 «Κυβέρνηση και Κυβερνητικά Οργα¬ 
να». 

3. Του Ν. 1828/89 «Αναμόρφωση φορολογίας εισοδή¬ 
ματος και άλλες διατάξεις» άρθρο 40. 

4. Την υπ’ αριθμ. 24689/31.8.90 απόφαση του Υπουργού 
Προεδρίας Κυβερνήσεως και της Υφ. Πολιτισμού «διεύ¬ 
ρυνση μελών του ΔΣ/ΣΕΦ». 

5. Την υπ’ αριθμ. 47968/9.10.96 κοινή απόφαση του 
Πρωθυπουργού και του Υπ. Πολιτισμού «Ανάθεση αρμο¬ 
διοτήτων στον Υφ. Πολιτισμού Ανδρέα Φούρα». 

6. Το υπ’ αριθμ. Φ1/1251/β/19.4.99 έγγραφο του ΣΕΦ, α¬ 
ποφασίζουμε: 

Τροποποιούμε την υπ’ αριθμ. 24623/24.9.97 απόφαση 
του Υφ. Πολιτισμού «Περί διορισμού ΔΣ/ΣΕΦ» ως ακο¬ 
λούθως: 

Α. Διορίζουμε ως τακτικό μέλος του ΔΣ/ΣΕΦ τον Σαρρο- 
πουλο Ιωσήφ στη θέση του εκλιπόντος Πούτου Θεοδ. 

Κατά τα λοιπά ισχύει η υπ’ αριθμ. 24623/24.9.97 απόφα¬ 
ση ως έχει. 

Β. Με την έκδοση της παρούσας δεν προκαλείται δαπά¬ 
νη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Απριλίου 1999 
Ο ΥΦΥΠΟΥΡΓΟΣ 

ΑΝΔΡΕΑΣΑΘ. ΦΟΥΡΑΣ 

-Φ- 

Αριθ. 3733 (6) 

Τροποποίηση της συστατικής πράξης του Νομικού Προ¬ 
σώπου με το όνομα «Σχολική Επιτροπή Δημοτικού 
Σχολείου και Νηπιαγωγείου Πέτρας» Ν. Άρτας. 

Ο ΓΕΝ. ΓΡΑΜ. ΠΕΡΙΦ. ΗΠΕΙΡΟΥ 

Έχοντας υπόψη τις διατάξεις: 

1. Του άρθρου 203του ΔΚΚ (ΠΔ410/95). 

2. Του άρθρου 1 του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης (ΦΕΚ 244/4.12.97 τευχ. Α’). 

3. Του άρθρου 1 του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 
107/30.5.97 τεύχ. Α’). 

4. Την αριθμ. ΕΣ 4856/15.1.91 απόφαση του Νομάρχη 
Άρτας περί σύστασης ιδίου Ν.Π. στην Κοινότητα Πέτρας 
Ν. Άρτας με την επωνυμία «Σχολική Επιτροπή Δημοτικού 
σχολείου και Νηπιαγωγείου Πέτρας». 

5. Την αριθμ. 14/10.3.99 απόφαση του Δημοτικού Συμ¬ 
βουλίου Γεωργίου Καραϊσκάκη «περί τροποποίησης της 
συστατικής πράξης της ανωτέρω Σχολικής Επιτροπής». 

6. Την αριθμ. 4336/29.8.97 απόφαση του Γενικού Γραμ- 
ματέα Περιφέρειας Ηπείρου περί ανάθεσης - μεταβίβα¬ 
σης αρμοδιοτήτων όπως τροποποιήθηκε μεταγενέστερα, 
αποφασίζουμε: 

Τροποποιούμε την αριθμ. ΕΣ.4856/15.4.1991 απόφαση 
του Νομάρχη Άρτας ως κατωτέρω: 

Α. Η παράγραφος 1 αυτής αντικαθίσταται ως εξής: 

«1. Συστήνουμε στο Δήμο Γεωργ. Καραϊσκάκη του Νο¬ 
μού μας, ίδιο νομικό πρόσωπο με την επωνυμία Σχολική 
Επιτροπή Δημ. Σχολείου και Νηπιαγωγείου Δημ. Διαμερί¬ 
σματος Πέτρας». 

Β. Η παράγραφος 3 αντικαθίσταται ως εξής: 

«3. Το νομικό πρόσωπο διοικείται από πενταμελές Διοι¬ 
κητικό Συμβούλιο αποτελούμενο από: 

α) Τον εκάστοτε Δήμαρχο ή άλλο αιρετό ή μη πρόσωπο 
που ορίζεται από αυτόν ως Πρόεδρος της Σχολικής Επι¬ 
τροπής. 

β) Τον εκάστοτε Δ/ντή του Δημ. Σχολείου Πέτρας. 

γ) τον εκάστοτε Δ/ντή του Νηπιαγωγείου Πέτρας. 

δ) Έναν εκπρόσωπο των γονέων των μαθητών του Δημ. 
Σχολείου. 

ε) Έναν εκπρόσωπο των γονέων των μαθητών του Νη¬ 
πιαγωγείου. 

Γ. Το δεύτερο εδάφιο της παραγρ. 5 αντικαθίσταται ως 
εξής: 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 


Κατα τα λοιπά ισχύει η αριθμ. ΕΣ.4856/15.4.91 απόφα¬ 
ση του Νομάρχη Άρτας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου, ούτε του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 21 Απριλίου 1999 

Με εντολή Γ εν. Γ ραμ. Περιφέρειας 
Ο Διευθυντής κ.α.α. 

ΙΩΑΝΝΗΣ ΡΑΠΤΗΣ 
-Φ- 

Αριθ. 3731 (7) 

Τροποποίηση της συστατικής πράξης του Νομικού Προ¬ 
σώπου με το όνομα «Σχολική Επιτροπή Δημοτικών 
Σχολείων Κλειδιού Περδικορράχης Πέτρας (Ρεικίων) 
και Νηπιαγωγείου Κλειδιού Ν. Άρτας. 

Ο ΓΕΝ. ΓΡΑΜ. ΠΕΡΙΦ. ΗΠΕΙΡΟΥ 

Έχοντας υπόψη τις διατάξεις: 

1. Του άρθρου 203 του ΔΚΚ (ΠΔ 410/95). 

2. Του άρθρου 1 του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης» (ΦΕΚ 244/4.12.97τευχ. Α’). 

3. Του άρθρου 1 του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 
107/30.5.97 τεύχ. Α'). 

4. Την αριθμ. ΕΣ 4421/3.4.1991 απόφαση του Νομάρχη 
Άρτας όπως τροποποιήθηκε με την αριθμ. ΕΣ. 12799/ 
23.9.92 όμοια περί σύστασης ιδίου Ν.Π. στην Κοινότητα 
Κλειδιού Ν. Άρτας με την επωνυμία «Σχολική Επιτροπή Δη¬ 
μοτικών Σχολείων Κλειδιού Περδικορράχης Πέτρας (Ρει- 
κιών) και Νηπιαγωγείου Κλειδιού». 

5. Την αριθμ. 14/10.3.99 απόφαση του Δημοτικού Συμ¬ 
βουλίου Γεωργίου Καραϊσκάκη «περί τροποποίησης της 
συστατικής πράξης της ανωτέρω Σχολικής Επιτροπής». 

6. Την αριθμ. 4336/29.8.97 απόφαση του Γενικού Γραμ¬ 
ματέα Περιφέρειας Ηπείρου περί ανάθεσης - μεταβίβα¬ 
σης αρμοδιοτήτων όπως τροποποιήθηκε μεταγενέστερα, 
αποφασίζουμε: 

Τροποποιούμε την αριθμ. ΕΣ.4421/3.4.1991 απόφαση 
Νομάρχη Άρτας ως κατωτέρω: 

Α. Η παράγραφος 1 αυτής αντικαθίσταται ως εξής: 

«1. Συστήνουμε στο Δήμο Γεωργ. Καραϊσκάκη του Νο¬ 
μού μας, ίδιο νομικό πρόσωπο με την επωνυμία «Ενιαία 
Σχολική Επιτροπή Δημοτικών Σχολείων και Νηπιαγωγείου 
Δημ. Διαμερίσματος Κλειδιού». 

Β. Η παράγραφος 3 αντικαθίσταται ως εξής: 

«3. Το Νομικό Πρόσωπο διοικείται από εντεκαμελές Δι¬ 
οικητικό Συμβούλιο αποτελούμενο από: 

α) Τον εκάστοτε Δήμαρχο ή άλλο αιρετό ή μη πρόσωπο 
που ορίζεται από αυτόν ως Πρόεδρος της Σχολικής Επι¬ 
τροπής. 

β) Τον εκάστοτε Δ/ντή του Δημ. Σχολείου Κλειδιού. 

γ) Τον εκάστοτε Δ/ντή του Δημ. Σχολείου Περδικορρά- 

χης· 

δ) Τον εκάστοτε Δ/ντή του Δημ. Σχολείου Πέτρας (ρει¬ 
κίων). 

ε) Τον εκάστοτε Δ/ντή του Νηπιαγωγείου. 

στ) Δύο δημοτικούς συμβούλους που θα ορίζονται με α¬ 
πόφαση του Δημ. Συμβουλίου. 


¥ 

ζ) Έναν εκπρόσωπο των γονέων των μαθητών του Δημ. 
Σχολείου Κλειδιού. 

η) Έναν εκπρόσωπο των γονέων των μαθητών του Δημ. 
Σχολείου Περδικορράχης. 

θ) Έναν εκπρόσωπο των γονέων των μαθητών του Δημ. 
Σχολείου Πέτρας (Ρεικίων). 

ι) Έναν εκπρόσωπο των γονέων των μαθητών του Νη¬ 
πιαγωγείου. 

Γ. Το δεύτερο εδάφιο της παραγρ. 5 αντικαθίσταται ως 

εξής: 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Κατά τα λοιπά ισχύει η αριθμ. ΕΣ.4421/3.4.91 απόφαση 
του Νομάρχη Άρτας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου, ούτε του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 21 Απριλίου 1999 

Με εντολή Γεν. Γραμ. Περιφέρειας 

Ο Διευθυντής κ.α.α. 

ΙΩΑΝΝΗΣ ΡΑΠΤΗΣ 

-Φ- 

Αριθ. 3732 (8) 

Τροποποίηση της συστατικής πράξης του Νομικού Προ¬ 
σώπου με το όνομα «Σχολική Επιτροπή Δημοτικού 
Σχολείου - Νηπιαγωγείου» Κοινότητας Διασέλλου Ν. 
Άρτας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη τις διατάξεις: 

1. Του άρθρου 203 του ΔΚΚ (ΠΔ 410/95). 

2. Του άρθρου 1 του Ν. 2539/97 «Συγκρότησητης Πρω¬ 
τοβάθμιας Τοπικής Αυτ/σης (ΦΕΚ 244/4.12.97 τεύχ. Α). 

3. Του άρθρου 1 του Ν. 2503/97 «Διοίκηση οργάνωση 
στελέχωσητης Περιφέρειας ρύθμιση θεμάτων για την το¬ 
πική αυτοδιοίκηση και άλλες διατάξεις» (ΦΕΚ 107/30.5.97 
τεύχ. Α'). 

4. Την αριθμ. ΕΣ. 5207/13.5.1994 απόφαση του Νομάρ¬ 
χη Άρτας περί σύστασης ιδίου Νομικού Προσώπου στην 
κοινότητα Διασέλλου Ν. Άρτας με την επωνυμία «Σχολική 
Επιτροπή Δημοτικού Σχολείου - Νηπιαγωγείου». 

5. Την αριθμ. 14/10.3.1999 απόφαση του Δημοτικού 

Συμβουλίου Γεωργίου Καραϊσκάκη περί τροποποίησης 
της συστατικής πράξης της ανωτέρω Σχολικής Επιτρο¬ 
πής , Γ 

6. Την αριθμ. 4336/29.8.97 απόφαση του Γενικού Γραμ¬ 
ματέα Περιφέρειας Ηπείρου περί ανάθεσης - μεταβίβα¬ 
σης αρμοδιοτήτων όπως τροποποιήθηκε μεταγενέστερα, 
αποφασίζουμε: 

Τροποποιούμε την αριθμ. 14/10.3.1999 απόφαση του 
Νομάρχη Άρτας ως κατωτέρω: 

Η παράγραφος 1 αντικαθίσταται ως εξής: 

«1. Συστήνουμε στο Δήμο Γεωργ. Καραϊσκάκη του νο¬ 
μού Άρτας, ίδιο νομικό πρόσωπο με την επωνυμία «Σχολι¬ 
κή Επιτροπή Δημ. Σχολείου - Νηπιαγωγείου Δημοτικού 
Διαμερίσματος Διασέλλου». 

Η συνιστώμενη με την απόφαση αυτή σχολική επιτροπή 


διοικείται από πενταμελές διοικητικό συμβούλιο αποτε- 
λούμενο από: 

α) Τον εκάστοτε Δήμαρχο ή άλλο αιρετό ή μη πρόσωπο 
που ορίζεται από αυτόν ως Πρόεδρο της σχολικής επι¬ 
τροπής. 

β) Τον εκάστοτε Δ/ντη του δημοτικού σχολείου, 
γ) Τον εκάστοτε Δ/ντή του Νηπιαγωγείου, 
δ) Έναν εκπρόσωπο των γονέων των μαθητών του δημ. 
σχολείου. 

ε) Έναν εκπρόσωπο των γονέων των μαθητών του Νη¬ 
πιαγωγείου. 

Κατά τα λοιπά ισχύει η αριθμ. ΕΣ. 5207/13.5.94 απόφα¬ 
ση του Νομάρχη Άρτας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού 
Προσώπου, ούτε του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 21 Απριλίου 1999 

Με εντολή Γεν. Γραμματέα Περιφέρειας 

Ο Διευθυντής κ.α.α. 

ΙΩΑΝΝΗΣ ΡΑΠΤΗΣ 
-♦- 

Αριθ. 3108 (9) 

Τροποποίηση της συστατικής πράξης του Νομικού Προ¬ 
σώπου με το όνομα «Σχολική Επιτροπή Γυμνασίου - 
Λυκείου Διασέλλου». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη τις διατάξεις: 

1. Του άρθρου 203 του ΔΚΚ (ΠΔ 410/95). 

2. Του άρθρου 1 του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης» (ΦΕΚ 244/4.12.97 τεύχ. Α'). 

3. Του άρθρου 1 του Ν. 2503/97 «Διοίκηση οργάνωση 
στελέχωση της Περιφέρειας ρύθμιση θεμάτων για την το¬ 
πική αυτοδιοίκηση και άλλες διατάξεις (ΦΕΚ 107/30.5.97 
τεύχ. Α'). 

4. Την αριθμ. ΕΣ. 3833/21.3.1991 απόφαση του Νομάρ¬ 
χη Άρτας όπως τροποποιήθηκε με την αριθ. ΕΣ. 
5206/13.5.94 όμοια περί σύστασης ιδίου Νομικού Προ¬ 
σώπου στην κοινότητα Διασέλλου Ν. Άρτας με την επω¬ 
νυμία «Σχολική Επιτροπή Γυμνασίου - Λυκείου Διασέλ- 
λου». 

5. Την αριθμ. 14/10.3.1998 απόφαση του Δημοτικού 
Συμβουλίου Γεωργίου Καραϊσκάκη περί τροποποίησης 
της συστατικής πράξης της ανωτέρω Σχολικής Επιτρο¬ 
πής. 

6. Την αριθμ. 4336/29.8.97 απόφαση του Γ ενικού Γ ραμ¬ 
ματέα Περιφέρειας Ηπείρου περί ανάθεσης - μεταβίβα¬ 
σης αρμοδιοτήτων όπως τροποποιήθηκε μεταγενέστερα, 
αποφασίζουμε: 

Τροποποιούμε την αριθμ. 3833/21.3.1991 απόφαση του 
Νομάρχη Άρτας ως κατωτέρω: 

Α) Η παράγραφος 1 αυτής αντικαθίσταται ως εξής: 

«1. Συστήνουμε στον Δήμο Γεωργ. Καραϊσκάκη ίδιο νο¬ 
μικό πρόσωπο με την επωνυμία «Σχολική Επιτροπή Γ υ¬ 
μνασίου - Λυκείου Δημοτικού Διαμερίσματος Διασέλ- 
λου». 

Β) Η παράγραφος 3 αντικαθίσταται ως εξής: 

«3. Το νομικό πρόσωπο διοικείται από επταμελές Διοι¬ 
κητικό Συμβούλιο αποτελούμενο από: 

α) Τον εκάστοτε Δήμαρχο ή άλλο αιρετό ή μη πρόσωπο 
που ορίζεται από αυτόν ως Πρόεδρο της Σχολικής Επι¬ 
τροπής. 

β) Τον εκάστοτε Δ/ντή του Γυμνασίου. 

γ) Τον εκάστοτε Δ/ντή του Λυκείου. 

δ) Έναν δημοτικό σύμβουλο. 

ε) Έναν εκπρόσωπο των μαθητών του Λυκείου αναπλη- 
ρούμενο από τον εκπρόσωπο των μαθητών του γυμνασί¬ 
ου. 

στ) Έναν εκπρόσωπο των γονέων των μαθητών του Γ υ¬ 
μνασίου. 

ζ) Έναν εκπρόσωπο των γονέων των μαθητών του Λυ¬ 
κείου. 

Γ) Το δεύτερο εδάφιο της παραγρ. 5 αντικαθίσταται ως 
εξής: 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

Κατά τα λοιπά ισχύει η αριθμ. ΕΣ. 3833/21.3.91 απόφα¬ 
ση του Νομάρχη Άρτας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου, ούτε του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 21 Απριλίου 1999 
Με εντολή Γ εν. Γ ραμματέα Περιφέρειας 

Ο Διευθυντής κ.α.α. 

ΙΩΑΝΝΗΣ ΡΑΠΤΗΣ 

-Φ- 

Αριθ. 2734 (10) 

Τροποποίηση της συστατικής πράξης του Νομικού Προ¬ 
σώπου με το όνομα «Σχολική Επιτροπή Δημοτικού 
Σχολείου και Νηπιαγωγείου Σκουληκαριάς» Ν. Άρτας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη τις διατάξεις: 

1. Του άρθρου 203 του ΔΚΚ (ΠΔ 410/95). 

2. Του άρθρου 1 του Ν. 2539/97 «Συγκρότησητης Πρω¬ 
τοβάθμιας Τοπικής Αυτ/σης» (ΦΕΚ 244/4.12.97 τεύχ. Α'). 

3. Του άρθρου 1 του Ν. 2503/97 «Διοίκηση οργάνωση 
στελέχωσητης Περιφέρειας ρύθμιση θεμάτων για την το¬ 
πική αυτοδιοίκηση και άλλες διατάξεις» (ΦΕΚ 107/30.5.97 
τεύχ. Α'). 

4. Την αριθμ. ΕΣ. 4345/15.4.1991 απόφαση του Νομάρ¬ 
χη Άρτας περί σύστασης ιδίου Νομικού Προσώπου στην 
κοινότητα Σκουληκαριάς Ν. Άρτας με την επωνυμία «Σχο¬ 
λική Επιτροπή Δημοτικού Σχολείου και Νηπιαγωγείου 
Σκουληκαριάς». 

5. Την αριθμ. 14/10.3.1999 απόφαση του Δημοτικού Συμ¬ 
βουλίου Γεωργίου Καράίσκάκη περί τροποποίησης της συ¬ 
στατικής πράξης της ανωτέρω Σχολικής Επιτροπής. 

6. Την αριθμ. 4336/29.8.97 απόφαση του Γενικού Γραμ¬ 
ματέα Περιφέρειας Ηπείρου περί ανάθεσης - μεταβίβα¬ 
σης αρμοδιοτήτων όπως τροποποιήθηκε μεταγενέστερα, 
αποφασίζουμε: 

Τροποποιούμε την αριθμ. ΕΣ.4345/15.4.1991 απόφαση 
του Νομάρχη Άρτας ως κατωτέρω: 

Α. Η παράγραφος 1 αντικαθίσταται ως εξής: 

«1. Συστήνουμε στο Δήμο Γεωργ. Καραϊσκάκη του νο¬ 
μού μας, ίδιο νομικό πρόσωπο με την επωνυμία «Ενιαία 


Σχολική Επιτροπή Δημ. σχολείου - Νηπιαγωγείου Δημοτι¬ 
κού Διαμερίσματος Σκουληκαριάς». 

Β. Η παράγραφος 3 αντικαθίσταται ως εξής: 

«3. Το νομικό πρόσωπο διοικείται από πενταμελές διοι¬ 
κητικό συμβούλιο αποτελούμενο από: 

α) Τον εκάστοτε Δήμαρχο ή άλλο αιρετό ή μη πρόσωπο 
που ορίζεται από αυτόν ως Πρόεδρο της σχολικής επι¬ 
τροπής. 

β) Τον εκάστοτε Δ/ντή του δημοτικού σχολείου. 

γ) Τον εκάστοτε Δ/ντή του Νηπιαγωγείου. 

δ) Έναν εκπρόσωπο του συλλόγου των γονέων των μα¬ 
θητών του δημ. σχολείου. 

ε) Έναν εκπρόσωπο του συλλόγου των γονέων των μα¬ 
θητών του Νηπιαγωγείου. 

Γ. Το δεύτερο εδάφιο της παραγράφου 5 αντικαθίστα¬ 
ται ως εξής: 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. 

Κατά τα λοιπά ισχύει η αριθμ. ΕΣ. 4345/15.4.91 απόφα¬ 
ση του Νομάρχη Άρτας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού 
Προσώπου, ούτε του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 21 Απριλίου 1999 
Με εντολή Γεν. Γ ραμματέα Περιφέρειας 

Ο Διευθυντής κ.α.α. 

ΙΩΑΝΝΗΣ ΡΑΠΤΗΣ 


ΚΑΝΟΝΙΣΤΙΚΗ ΠΡΑΞΗ 1/1999 

Ενημέρωση υποκειμένου των δεδομένων κατ’ άρθρο 11 
Ν. 2472/1997. 

Η ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ 
ΠΡΟΣΩΠΙΚΟΥ ΧΑΡΑΚΤΗΡΑ 

Έχοντας υπόψη: 

1. Τα άρθρα 2 (περ.ια') 5, 11, 19 παρ. 1 (περ. ι') και 24 
παρ. 3 Ν. 2472/1997 «Προστασία του ατόμου από την ε¬ 
πεξεργασία δεδομένων προσωπικού χαρακτήρα» (ΦΕΚ 
Α' 50), 

2. Το άρθρο 11 παρ. 2 της Οδηγίας 95/46/ΕΚ του Ευρω¬ 
παϊκού Κοινοβουλίου και του Συμβουλίου «Για την προ¬ 
στασία των φυσικών προσώπων έναντι της επεξεργασίας 
δεδομένων προσωπικού χαρακτήρα και για την ελεύθερη 
κυκλοφορία των δεδομένων αυτών», 

3. Το άρθρο 29ΑΝ. 1558/1985, όπως τροποποιήθηκε με 
το άρθρο 1 Ν. 2469/1997, σε συνδυασμό με το γεγονός ό¬ 
τι από τον παρόντα κανονισμό δεν προκαλείται δαπάνη σε 
βάρος του κρατικού προϋπολογισμού, 

4. Τα πρακτικά των συνεδριάσεων της 5.4.1999, της 
19.4.1999 και της 26.4.1999 της Αρχής, αποφασίζουμε: 

Άρθρο 1 

Υποχρέωση και περιεχόμενο ενημέρωσης 

1. Η ενημέρωση του υποκειμένου από τον υπεύθυνο ε¬ 
πεξεργασίας σύμφωνα με το άρθρο 11 Ν. 2472/1997 γί¬ 
νεται είτε το υποκείμενο παρέχει την συγκατάθεση ή συν¬ 
δρομή του για την συλλογή των δεδομένων είτε όχι. 

2. Η ενημέρωση περιλαμβάνει κατ’ ελάχιστο τα εξής 
στοιχεία: 

(α) Το ονοματεπώνυμο, την ακριβή διεύθυνση και τον α¬ 
ριθμό τηλεφώνου του υπεύθυνου επεξεργασίας ή του εκ¬ 
προσώπου του, προς τον οποίο το υποκείμενο οφείλει να 
απευθυνθεί προκειμένου να ασκήσει τα κατά τα άρθρα 12 
και 13 Ν. 2472/1997 δικαιώματάτου. 

(β) Τον σκοπό της επεξεργασίας κατά τρόπο εύληπτο 
και σαφή. 

(γ) Τους αποδέκτες ή τις κατηγορίες αποδεκτών των δε¬ 
δομένων. 

(δ) Την ύπαρξη του δικαιώματος πρόσβασης. 

(ε) Την ύπαρξη του δικαιώματος αντίρρησης για τα δε¬ 
δομένα που αφορούν το υποκείμενο. 

3.0 υπεύθυνος επεξεργασίας οφείλει να ενημερώνει το 
υποκείμενο και για κάθε μεταβολή των στοιχείων της 
προηγούμενης παραγράφου του παρόντος άρθρου. 

Άρθρο 2 

Χρόνος ενημέρωσης 

1. Όταν τα δεδομένα συλλέγονται απ’ ευθείας από το υ¬ 
ποκείμενο, η ενημέρωση γίνεται ταυτόχρονα με την συλ¬ 
λογή. Όταν συλλέγονται από άλλες πηγές, η ενημέρωση 
γίνεται αμελλητί και πάντως πριν από οποιαδήποτε περαι¬ 
τέρω χρησιμοποίηση ή επεξεργασία των δεδομένων μετά 
την καταχώριση. 

2. Σε περίπτωση επιγενόμενης μεταβολής των στοιχεί¬ 
ων της παραγράφου 2 του άρθρου 1 της παρούσης, η ε¬ 
νημέρωση του υποκειμένου για την μεταβολή γίνεται α¬ 
μελλητί κα πάντως πριν από οποιαδήποτε περαιτέρω επε¬ 
ξεργασία των δεδομένων. 

3. Οι επιχειρήσες κοινής ωφέλειας ή παροχής υπηρε¬ 
σιών προς το κοινό οφείλουν να ενημερώνουν τους συ¬ 
ναλλασσόμενους κατά τακτά διαστήματα, με την αποστο¬ 
λή των λογαριασμών. 

Άρθρο 3 

Τρόπος ενημέρωσης 

1. Όταν το υποκείμενο παρέχει την συγκατάθεση ή συν¬ 
δρομή του, η ενημέρωσή του γίνεται εγγράφως. Προς 
τούτο, ο υπεύθυνος επεξεργασίας χρησιμοποιεί διπλό¬ 
τυπο έντυπο, το ένα αντίτυπο του οποίου υπογράφεται 
από το υποκείμενο, παραδίδεται στον υπεύθυνο επεξερ¬ 
γασίας ή τον εκπρόσωπό του και διατηρείται από αυτόν 
υποχρεωτικά καθ’ όλην την διάρκεια της επεξεργασίας. 

2. Όταν για την συλλογή και επεξεργασία δεδομένων 
δεν απαιτείται ούτε ζητείται συγκατάθεση του υποκειμέ¬ 
νου, η ενημέρωσή του γίνεται με τον πιο πρόσφορο και 
σαφή κατά τις περιστάσεις τρόπο, ώστε να εξασφαλίζεται 
η όσο το δυνατόν απρόσκοπτη και επαρκής πληροφόρη¬ 
ση του υποκειμένου. Ενδεικτικά, η ενημέρωση μπορεί να 
γίνει: 

(α) Με ανάρτηση ευδιάκριτης προειδοποιητικής πινακί¬ 
δας στον χώρο συναλλαγής. 

(β) Με διάθεση έντυπου υλικού. 

(γ) Με αναγραφή σε λογαριασμούς, τιμολόγια ή άλλα 
παραστατικά, εφ’ όσον προϋπάρχει συναλλακτική σχέση. 

(δ) Με ευδιάκριτη επισημείωση στο ερωτηματολόγιο, έ¬ 
ντυπο αιτήσεως, δελτίο παροχής πληροφοριών κ.λπ., εφ’ 
όσον το υποκείμενο καλείται να το συμπληρώσει. 

(ε) Με ειδική, σαφή και ευδιάκριτη επισήμανση στην αρ¬ 
χική σελίδα της ιστοσελίδας (ννβόείΐθ), εφ’ όσον η συλλο¬ 
γή γίνεται μέσω διαδικτύου (ίπίοιτίΘΐ). 


3. Σε κάθε άλλη περίπτωση η ενημέρωση γίνεται εγγρά- 
φως και αποδεικνύεται από τον υπεύθυνο επεξεργασίας. 
Κατ’ εξαίρεση και ύστερα από άδεια της Αρχής, η οποία 
παρέχεται είτε για επί μέρους κλάδους ή τομείς δρασηφ 
ριότητας ύστερα από αίτηση των ενδιαφερομένων, είτε 
για συγκεκριμένο κάθε φορά αρχείο ύστερα από αίτηση 
του υπεύθυνου επεξεργασίας, όταν η ενημέρωση αφορά 
μεγάλο αριθμό υποκειμένων, επιτρέπεται η ενημέρωσή 
τους δια του τύπου, είτε με οποιονδήποτε άλλον πρόσφο¬ 
ρο και σαφή τρόπο, σύμφωνα με τους κώδικες δεοντολο¬ 
γίας του οικείου κλάδου ή τομέα εφ' όσον υπάρχουν. 

Άρθρο 4 

Απαλλαγή από την υποχρέωση ενημέρωσης 

Με την επιφύλαξη των περιπτώσεων της παρ. 4 του άρ¬ 
θρου 11 Ν. 2472/1997, η Αρχή μπορεί να απαλλάσσει εν 
όλω ή εν μέρει τον υπευθυνο επεξεργασίας από την υπο¬ 
χρέωσή του να ενημερώνει τα υποκείμενα, εάν η καταχώ¬ 
ριση, ο σκοπός της επεξεργασίας, οι αποδέκτες και το δι¬ 
καίωμα πρόσβασης αποτελούν κοινή γνώση του επιμε¬ 
λούς πολίτη. Η απαλλαγή μπορεί να είναι συλλογική, 
όταν αφορά τους υπεύθυνους επεξεργασίας ορισμένου 
κλάδου ή τομέα δραστηριότητας για επεξεργασία με τον 
αυτό κάθε φορά σκοπό. Με δαπάνη του υπεύθυνου επε¬ 
ξεργασίας ή του συλλογικού φορέα του οικείου κάθε φο¬ 
ρά κλάδου ή τομέα δραστηριότητας, η Αρχή μπορεί να 
δώσει ευρύτερη δημοσιότητα στην απόφαση περί απαλ¬ 
λαγής. 

Άρθρο 5 

Ενημέρωση για ανακοίνωση σε τρίτους 

1. Εάν τα δεδομένα ανακοινώνονται σε τρίτους (νέους 
αποδέκτες), ο υπεύθυνος επεξεργασίας οφείλει να ενη¬ 
μερώσει γι’ αυτό τα υποκείμενα πριν από αυτούς. 

2. Η ενημέρωση γίνεται εγγράφως και αποδεικνύεται α¬ 
πό τον υπεύθυνο επεξεργασίας. Κατ’ εξαίρεση και ύστε¬ 
ρα από άδεια της Αρχής, η οποία παρέχεται είτε για επι- 
μέρους κλάδους ή τομείς δραστηριότητας ύστερα από 
αίτηση των ενδιαφερομένων, είτε για συγκεκριμένο κάθε 
φορά αρχείο ύστερα από αίτηση του υπεύθυνου επεξερ¬ 
γασίας, επιτρέπεται η ενημέρωση των υποκειμένων, είτε 
δια του τύπου, είτε με οποιονδήποτε άλλον πρόσφορο και 
σαφή τρόπο, σύμφωνα με τους κώδικες δεοντολογίας 
του οικείου κλάδου ή τομέα εφ’ όσον υπάρχουν. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 29 Απριλίου 1999 

Ο Πρόεδρος 
ΚΩΝ/ΝΟΣ ΔΑΦΕΡΜΟΣ 
- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Διορθώνεται η 26095/24328/2.2.99 υπουργική απόφα¬ 
ση που δημοσιεύθηκε στο ΦΕΚ 210/12.3.1999 ως προς 
τον αριθμό πρωτοκόλλου από το εσφαλμένο 24328 στο 
ορθό 29328. 

(Από το Υπουργείο Εξωτερικών) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΙ.ςτ 
ΙΝΤΕΡΝΕΤ: ΙτοΙ.ςΓ 
θ-ππαίΙ: πναε @ ΜοΙ.ςμ 

1__ _—- 

ΡΑΧ 52 34 312 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227-Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531)22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251) 46 888/47 533 

ΤΙΜΗ ΦΥΛΛΩΝ ’ Μέχρι ® σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 8 σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 ·> . 

3.500 >· . 

Γ (Διορισμοί, απολύσεις κ.λπ. Δημ. Υπαλλήλων) 


15.000 » . 

750 >» . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 >· . 

Αναπτυξιακών Πράξεων (Τ.Α.Π.Σ.) 


30.000 » . 

1.500 >■ . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

ί ίαράρτημα (Προκηρύξεις θέσεων ΔΕΠ κ.τλ.) 


5.000 » . 

250 >· . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » . 

500 « . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 >· . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 » . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >■ . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλο τύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00 - 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 




















